kardosdrur/scandi-wiki huggingface dataset:
Uelzen

Uelzen er en by der er administrationsby i Landkreis Uelzen i den nordøstlige del af tyske delstat Niedersachsen, og en del af Metropolregion Hamburg. Den har et areal på 135 km² og en befolkning på godt 33.250 mennesker (2013). Byen er præget af bindingsværksarkitektur, men har også bygninger i teglstensgotik.

Geografi 
Uelzen ligger ven udkanten af Lüneburger Heide og midtpunktet i Uelzener Beckens. Byen ligger ved trafikknudepunktet mellem Nord-Syd-aksen Hamburg-Hannover og vest-øst-aksen Bremen-Berlin. Af erhvervsmæssig betydning er også beliggenheden ved Elbe-Seitenkanal. Byen ligger ved Heidefloden Ilmenau med grønne breder, små parker og flodsving. I nærheden er store arealer udlagt som naturpark med moser, skove, søer og hedeflader: Naturpark Elbufer-Drawehn, Naturpark Lüneburger Heide og Biosphärenreservat Niedersächsische Elbtalaue.

Inddeling 
I bykommunen Uelzen ligger landsbyerne Groß Liedern, Halligdorf, Hambrock, Hansen, Hanstedt II, Holdenstedt, Kirchweyhe, Klein Süstedt, Masendorf, Mehre, Molzen, Oldenstadt, Riestedt, Ripdorf, Tatern, Veerßen, Westerweyhe og Woltersburg.

Derudover er der i selve byområdet tre områder der har status som  „Sonstige Ortsteile“: Borne, Klein Liedern og Pieperhöfen.

Hundertwasserbahnhof Uelzen 

Banegården i Uelsen blev i slutningen af 1990'erne ombygget af den østrigske arkitekt og kunstner Friedensreich Hundertwasser, som en del af verdensudstillingen Expo 2000 i Hannover.

Eksterne kilder/henvisninger 

 Byens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Teen Wolf (tv-serie fra 2011)

Teen Wolf er en amerikansk tv-serie udviklet af Jeff Davis for tv-kanalen MTV. Serien er løst baseret på filmen af samme navn fra 1985 med Tyler Posey i hovedrollen som teenageren Scott McCall, der bliver bidt af en varulv og handler om, hvordan han må lære at leve med, hvordan det påvirker hans liv og livet for dem tættest på ham. Det gør han sammen med sin bedste ven Mieczyslaw "Stiles" Stilinski spillet af Dylan O'Brien.

Handling 
Serien foregår i den fiktive by Beacon Hills og handler om drengen Scott McCall (Tyler Posey), der med sin ven Stiles Stilinski (Dylan O'Brien), tager ud i skoven, aftenen før skolestart, for at finde halvdelen af et lig, fra en ukendt person, som er blevet myrdet. Der i mørket er der noget, der bider ham, og efter ændrer hans liv. Til at starte med havde han astma, han upopulær og ikke god til lacrosse, som er hovedsporten på deres skole (Beacon Hills High School), men da han kommer i skole næste dag, opdager han noget mærkeligt. Han kan se, høre og lugte ting, som han normalt ikke skulle kunne se, høre eller lugt, f.eks. der kommer en ny pige til skolen, og hun står udenfor hans klasselokale, døren og vinduerne er lukkede, men han kan høre hendes telefonsamtale med sin mor. Også da der er udtagelse til skolens førstehold i lacrosse, viser det sig at han lige pludselig er rigtig god! Hele dagen har han det også mærkeligt, og han kan også lugte følelser! Efter skole tager Scott og Stiles tilbage til skoven, fordi de skal finde Scotts indhaler, som han tabte natten før, men ude i skoven møder de Derek Hale (Tyler Hoechlin), hvis familie døde i en brand ca. otte år siden. Scott finder ud af at han er blevet en varulv, hvilket Derek også er, og mordene bliver ved, så Scott begynder at prøve på at stoppe morderen sammen med Derek, og også med lidt hjælp fra Stiles.

Sæsoner 
Teen Wolf består af seks sæsoner, hvoraf to af sæsonerne er delt i en A-del og en B-del med hver sin handling. Alle afsnit bliver sendt på MTV i USA.

 Første sæson havde premiere den 5. juni 2011 og bestod af 12 afsnit.

 Anden sæson havde premiere den 3. juni 2012 og bestod af 12 afsnit.

 Tredje sæson var delt i sæson 3a og 3b, hvor a-delen have premiere den 3. juni 2013 og b-delen den 6. januar 2014. Hele sæsonen bestod af 24 afsnit fordelt med 12 på hver del.

 Fjerde sæson havde premiere den 23. juni 2014 og bestod af 12 afsnit.

Femte sæson havde premiere den 29. juni 2015, og det var den eneste sæson på 20 afsnit med samlet handling på trods af en pause mellem afsnit 10 og 11 fra august 2015 til januar 2016.

Sjette sæson havde premiere på A-delen den 15. november 2016, hvoraf det sidste af 10 afsnit blev sendt den 31. januar 2017. Serien vendte tilbage i sommeren 2017 med anden del af sæson 6, der også foregik over 10 afsnit. Sidste afsnit blev sendt den 24. september 2017.

Medvirkende

Eksterne henvisninger 

 
 
 Teen Wolf Wiki

Amerikanske tv-serier fra 2010'erne
Ungdomsserier fra USA
Tv-programmer fra MTV
Windsor (England)

Windsor er en by i Royal Borough of Windsor and Maidenhead kommune i Berkshire i England. 

Byen ligger 34 km vest for Charing Cross i London lige syd for Themsen, der er grænse til Eton. Landsbyen Old Windsor, der ligger lidt mere end 3 km mod syd, er omkring 300 år ældre end den by, der i dag kaldes Windsor. Tidligere har det heddet New Windsor for at skelne.

Byen er kendt for Windsor Castle, der er en af Den britiske kongefamilies officielle ejendomme. Slottet blev  opført af Vilhelm Erobreren i 1000-tallet og tiltrækker er stort antal turister. 

Derudover ligger Storbritanniens eneste Legoland (Legoland Windsor) i byen. Det er den næststørste Lego-park i verden og blev bygget, hvor Windsor Safari Park lå.

Byen har to jernbanestationer - Windsor & Eton Central Station med forbindelse til Slough og til London Paddington eller Reading og Windsor & Eton Riverside Station med forbindelse til London Waterloo.

Ved OL 2012 i London blev ro-konkurrencerne afholdt i Windsor & Eton.

Vest for Windsor ligger Bray Film Studios og  Oakley Court, som dannede rammen om filmen "The Rocky Horror Picture Show", og som i dag er et fornemt hotel.

Referencer

Eksterne henvisninger 

Byer i England
Berkshire
Música Popular Brasileira

Música Popular Brasileira eller MPB (brasiliansk populærmusik) er en musikgenre som definerer urban populærmusik i Brasilien. MPB opstod på midten af 60'erne som en efterfølger og videreudvikling af Bossa nova. Genren er ikke præcist defineret, men kendetegnes med at traditionel brasiliansk musik er blandet med musikstile som pop, rock og jazz. Genren var traditionelt regnet som venstreorienteret. Den har imidlertid videreudviklet sig og regnes i dag som en musikstil for Brasiliens urbane middelklasse.

Nogle udøvere af MPB 

Elymar Santos • Tiririca • Elza Soares •Lobão • Mamonas Assassinas • Carmen Miranda • Emílio Santiago • Balão Mágico • Milionário e José Rico • Roupa Nova • Toquinho • Ritchie • Kátia Cega • Absyntho • Sérgio Mallandro • Barão Vermelho • Jorge Ben Jor • Milton Nascimento • Djavan• Roberto Carlos • Zé Ramalho • Blitz • Verônica Sabino • Markinhos Moura • Fagner • Sylvinho Blau Blau • Alcíone • Beth Carvalho • Michael Sullivan • Paulo Massadas • Tim Maia • Deborah Blando • Joanna • Ivan Lins • Jane&Herondi • Raul Seixas • Angélica • Guilherme Arantes • Sandra de Sá • Trio Parada Dura • Almir Rogério • Rádio Táxi • Polegar • Agepê • Frejat • Titãs • Paralamas do Sucesso • Chitãozinho e Chororó •Wilson Simonal • Dori Caymmi • Leo Jaime • Dominó • Gaúcho da Fronteira • Banda Zero • Trem da Alegria • Zeca Baleiro • Jorge Aragão • Heróis da Resistência • RPM • Netinho • Adriana Calcanhoto • Xuxa • Sérgio Reis • Latino • Marisa Monte • Zizi Possi • Fafá de Belém • Lilian • Carequinha • Ivete Sangalo • Daniela Mercury • Lulu Santos • Paulo Ricardo • MC Batata • Yahoo •Rosanna • Luan&Vanessa • Gilliard• Roberta Sá• Biquíni Cavadão • Hermeto Pascoal • Fábio Júnior • José Augusto • Nelson Ned • Engenheiros do Hawaii • Dalto • Patrícia Marx • Os Abelhudos • Nenhum de Nós • Leandro e Leonardo

Eksterne henvisninger 
 Brasiliansk musik hos CliqueMusic  
 Brasiliansk instrumental musikguide

Musik fra Brasilien
Popmusik
Bienenbüttel

Bienenbüttel er en kommune i den nordlige del af Landkreis Uelzen i den nordøstlige del af tyske delstat Niedersachsen, og en del af Metropolregion Hamburg. Kommunen har et areal på 99 km², og en befolkning på godt 6.500 mennesker.

Geografi

Inddeling 
Kommunen Bienenbüttel betår ud over byen Bienenbüttel af følgende landsbyer, der tidligere har været selvstændige kommuner und den folgenden Ortsteilen (seit 1972):

Vandløb 
I kommunen løber floden Ilmenau, samt bækkene Bienenbütteler Mühlenbach, Eitzener-Bach, Varendorfer Bach, Krumbach, Forellenbach Riester Bach Vierenbach.

Trafik 
Kommunen ligger ved jernbanelinjen mellem Hannover og Hamburg og ved Bundesstraße 4.

I den østlige ende af kommunen løber Elbe-Seitenkanal.

Eksterne kilder/henvisninger 

 Byens websted
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
ISO 8859-15

ISO 8859-15 er et standard 8-bit tegnsæt der kan bruges på de fleste computere. Tegnsættet omfatter alle ASCII-tegn plus de fleste specialtegn brugt i vesteuropæiske sprog samt ændringer for at tilpasse sig blandt andet indførsel af Euro som valuta for en række EU-lande, hvor det fik eurotegnet € som valutategn.

ISO 8859-15 er en del af ISO 8859 standarden og direkte baseret på ISO 8859-1.

€ blev nødvendig da euroen blev introduceret. Š, š, Ž, og ž blev benyttet i nogle låneord og oversættelse af russiske navne til finsk og estisk typografi. Œ og œ er franske ligaturer, og Ÿ er nødvendig på fransk i skilte udelukkende med store bogstaver, som byskilte for byen l'Haÿ-les-Roses. Selv om accenter (dog fejlagtigt) ofte udelades i tekster udelukkende med store bogstaver på fransk, så blev en tegnkode for Ÿ ikke antaget at være nødvendig i ISO-8859-1, selvom en kode var blevet tildelt udgaven som det lille bogstav ÿ (tegnkode 0xFF).

{| border="1" cellpadding="3" style="text-align:center; border-collapse:collapse;"
|-----
! colspan="17" style="background-color:#FCB" | ISO/IEC 8859-15
|-----
!
x0
! x1
x2
! x3
x4
! x5
x6
! x7
x8
! x9
xA
! xB
xC
! xD
xE
! xF
|-----
! 0x
| rowspan="2" colspan="16" style="background-color:#CFC;valign:middle;text-align:center" | ikke brugt
|-----
! 1x
|-----
! 2x
| style="text-decoration:underline" | SP
| ! || "
| # || $ || %
| &
| ' || ( || )
| * || +
| , || - || .
| /
|-----
! 3x
| 0 || 1 || 2
| 3 || 4
| 5 || 6 || 7
| 8
| 9 || : || ;
| < || =
| > || ?
|-----
! 4x
| @ || A || B || C || D
| E || F || G || H || I || J || K
| L || M || N || O
|-----
! 5x
| P || Q || R || S || T
| U || V || W || X || Y || Z
[
| \ || ]
| ^ || _
|-----
! 6x
| ` || a || b || c || d
| e || f || g || h || i || j || k
| l || m || n || o
|-----
! 7x
| p || q || r || s || t
| u || v || w
| x || y || z || {
| |
}
| ~ || style="background-color:#CFC" |
|-----
! 8x
| rowspan="2" colspan="16" style="background-color:#CFC;valign:middle;text-align:center" | ikke brugt
|-----
! 9x
|-----
! Ax
| style="text-decoration:underline" | NBSP
| ¡ || ¢ || £
| € || ¥
| Š
| § || š
| © || ª || «
| ¬
| style="text-decoration:underline" | SHY
| ® || ¯
|-----
! Bx
| ° || ±
| ² || ³ || Ž
| µ
| ¶ || ·
| ž || ¹ || º || »
| Œ || œ || Ÿ || ¿
|-----
! Cx
| À || Á || Â || Ã || Ä
| Å || Æ || Ç
| È || É || Ê || Ë || Ì || Í
| Î || Ï
|-----
! Dx
| Ð || Ñ || Ò || Ó || Ô
| Õ || Ö || ×
| Ø || Ù || Ú || Û
| Ü || Ý || Þ || ß
|-----
! Ex
| à || á || â || ã || ä
| å || æ || ç || è || é || ê || ë
| ì || í || î || ï
|-----
! Fx
| ð || ñ || ò || ó || ô
| õ || ö || ÷ || ø || ù || ú || û
| ü || ý || þ || ÿ
|}
Værdierne 00-1F, 7F, og 80-9F er ikke defineret i ISO 8859-15.

Referencer

Noter 

Tegnsæt
Darling Violetta

Darling Violetta er et amerikansk dark pop-band dannet i 1997.

Medlemmer 
 Cami Elen - Vokal
 Jymm Thomas - Guitar

Tidligere medlemmer
 Atto Attie - Bas
 Steve McManus - Trommer
 Chris Pott - Bas

Diskografi

LP 
 Parlour (2003)

EP 
 Bath Water Flowers (1997)
 The Kill You EP (1999)

Eksterne henvisninger 
 
 
 

Musikgrupper fra USA
Musikgrupper fra 1997
Andrea Ferro

Andrea "Andy" Ferro (født 19. august 1973 i Arona) er en italiensk sanger og medgrundlægger af gothic metal-bandet Lacuna Coil.

Eksterne henvisninger 

 

Sangere fra Italien
Rik Schaffer

Rik Schaffer er en amerikansk komponist. Han har blandt andet komponeret musik til computerspillene Neverwinter Nights 2: Mask of the Betrayer og The Elder Scrolls Online. I 1996 grundlagde han Womb Music.

Eksterne henvisninger 
 Womb Music
 
 

Filmkomponister fra USA
Eurogamer

Eurogamer er et websted om computerspil, nyheder og anmeldelser. Det blev grundlagt i 1999 af Rupert og Nick Loman i Brighton, England. Det har siden fået underafdelinger i flere lande, heriblandt Danmark, der åbnede i juni 2009.

Eksterne henvisninger 

 eurogamer.dk 
 

Computerspilshjemmesider
Etableret i 1999
Brighton
Bredpandefamilien

Bredpandefamilien (Hesperiidae) er en familie af sommerfugle med mere end 3500 arter. Heraf findes omkring 40 arter i Europa og 8 er hjemmehørende i Danmark. De flyver om dagen og tilhører gruppen dagsommerfugle. Navnet bredpande skyldes det store hoved, hvor antennerne sidder langt fra hinanden.

Vingefanget varierer fra 20-90 millimeter, men de fleste arter er små. Bredpander har en meget lang sugesnabel som de kan suge nektar med fra selv dybe blomsterkroner.

Arter og slægter 
De ti arter i familien bredpander, der er registreret i Danmark:
 Slægt Erynnis
 Gråbåndet bredpande (Erynnis tages)
 Slægt Pyrgus
 Spættet bredpande (Pyrgus malvae)
 Fransk bredpande (Pyrgus armoricanus)
 Skærbredpande (Pyrgus serratulae)
 Slægt Carterocephalus
 Sortplettet bredpande (Carterocephalus silvicolus)
 Slægt Heteropterus
 Spejlbredpande (Heteropterus morpheus)
 Slægt Thymelicus
 Stregbredpande (Thymelicus lineola)
 Skråstregbredpande (Thymelicus sylvestris)
 Slægt Hesperia
 Kommabredpande (Hesperia comma)
 Slægt Ochlodes
 Stor bredpande (Ochlodes venata)

Kilder 

 Michael Stoltze, Danske dagsommerfugle. Gyldendal 1996. .

 
Dagsommerfugle
Samtgemeinde Bevensen-Ebstorf

Samtgemeinde Bevensen-Ebstorf er en Samtgemeinde bestående af tretten kommuner, beliggende i den sydlige del af Landkreis Uelzen, i den nordlige del af den tyske delstat Niedersachsen. Samtgemeindes administration ligger i byen Bad Bevensen.
Samtgemeinden blev dannet 1. november 2011 ved en sammenlægning af de to Samtgemeinden Bevensen og Altes Amt Ebstorf.

Inddeling 
Samtgemeinde Bevensen-Ebstorf bestsår af de 13 kommuner:

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Samtgemeinde Rosche

Samtgemeinde Rosche er en Samtgemeinde bestående af fem kommuner, beliggende i den østlige del af Landkreis Uelzen, i den østlige del af den tyske delstat Niedersachsen. Samtgemeindes administration ligger i byen Rosche.

Inddeling 
Samtgemeinde Rosche består af fem kommuner med deres landsbyer og bebyggelser:
 Oetzen med landsbyerne Bruchwedel, Dörmte, Jarlitz, Stöcken og Süttorf samt Oetzmühle.
 Rätzlingen
 Rosche med landsbyerne Borg, Göddenstedt (Gut Göddenstedt), Hohenweddrien, Katzien, Nateln, Neumühle, Polau, Prielip, Schmölau (Retzien), Schwemlitz (Probien), Stütensen, Teyendorf og Zarenthien (Gauel) samt Göddenstedter Mühle.
 Stoetze med landsbyerne Bankewitz, Boecke, Schlankau, Groß Malchau, Hohenzethen og Nievelitz samt Hof Rohrstorf, Törwe og Zieritz.
 Suhlendorf med landsbyerne Batensen, Dallahn, Dalldorf, Groß Ellenberg, Grabau, Güstau, Klein Ellenberg, Klein Malchau, Kölau, Molbath, Nestau, Növenthien, Rassau, Schlieckau og Wellendorf samt St. Omer.

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Samtgemeinde Suderburg

Samtgemeinde Suderburg er en Samtgemeinde bestående af tre kommuner, beliggende i den sydlige del af Landkreis Uelzen, i den sydvestlige del af den tyske delstat Niedersachsen. Samtgemeindes administration ligger i byen Suderburg.

Geografi 
Samtgemeinde Suderburg ligger i trekanten mellem storbyerne Hamburg - Hannover - Braunschweig, og en del af Metropolregion Hamburg. Floderne Gerdau og Hardau løber gennem Samtgemeinden. Bundesstraßen 4, 191 og 71 samt jernbanelinjen Hannover - Hamburg går gennem området.

Inddeling 
Samtgemeinde Suderburg består af tre kommuner med tilhørende landsbyer

Eksterne kilder/henvisninger 

 Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Over kanten

"Over kanten" er en dansk thriller fra 2012, filmen er instrueret og skrevet af Laurits Munch-Petersen og har Jonatan Spang, Danica Curcic og Christiane Schaumburg-Müller i hovedrollerne. Filmen optaget på øen Møn, som danner ramme om dens Twin Peaks-agtige univers på dansk.

Handling 

David og Freja flytter ind i deres nye hus på Møn, da en mand hopper ud fra klinten tæt ved huset, det viser sig at den afdøde er en bekendt af deres håndværker, Roar, som ifølge David er noget nærgående over for Freja. David kaster sig ud i at lege detektiv for at finde ud af om Roar har en finger med i selvmordet.

Medvirkende 
Jonatan Spang som David
Christiane Schaumburg-Müller som Freya
Alexandre Willaume-Jantzen som Roar
Danica Curcic som Veronika
Anne Louise Hassing som Clara
Anders Hove som Finn
Troels Lyby som Bo
Søren Hauch-Fausbøll som Mandlig betjent
Petrine Agger som Kvindelig betjent
Johannes Nymark som Daniel
Elsebeth Steentoft som Berthe
Jørgen Taxholm som Læge

Modtagelse 
"Over kanten" fik blandet modtagelse både blandt publikum og anmeldere og blev bl.a. kaldt et "forkølet lille forsøg på at lege Hitchcock på Møns Klint.".

Referencer

Eksterne henvisninger
 

Danske film fra 2012
Thrillerfilm fra Danmark
Dansksprogede film
Laurits Munch-Petersen

Laurits Munch-Petersen (født 19. juli 1973) er en dansk filminstruktør, manuskriptforfatter og skuespiller, uddannet fra Den Danske Filmskoles instruktørlinie i 2003. Hans afgangsfilm "Mellem Os" vandt 13 internationale priser, blandt dem en Oscar - en Foreign Student Academy Award - for bedste udenlandske film og blev dermed den mest prisvindende afgangsfilm i Filmskolens historie.

Laurits har instrueret og skrevet 3 spillefilm hvoraf den seneste, biografdokumentaren "Skyggen af en Helt" om hans egen familiehistorie blev nomineret til bl.a. en Bodil. Laurits har desuden instrueret den Robert-nominerede "Delfinen" samt den prisvindende TV-serie "De 7 Drab" for TV2.

I 2021 blev Laurits' spillefilm Ambulancen genindspillet  med Michael Bay som instruktør og Jake Gyllenhaal i hovedrollen. Filmen har verdenspremiere den 8. april 2022.

I 2022 arbejder Laurits på TV-serien Crasher, som er en modernisering af Søren Kierkegaards Forførerens Dagbog.

Laurits er søn af keramiker Ursula Munch-Petersen og maler Erik Hagens og barnebarn af den berømte, danske digter Gustaf Munch-Petersen, der blev skudt kun 26 år gammel i den spanske borgerkrig i 1938. 

Laurits har tre døtre (fra hhv. 2009, 2013 og 2018), de to ældste medvirker i hans film Skyggen af en helt (2015) og hans tv-serie På tur med far (2018), som blev en af de mest sete serier på Ramasjang i 2018.

Filmografi 
Ambulance (2022) - International spillefilm
På tur med far (2018) - TV-serie
Delfinen (2017) - Kortfilm
Skyggen af en helt (2015) - Dokumentarspillefilm
Over kanten (2012) - Spillefilm
De 7 drab (2010) - Dokumentarfilmsserie
Skynd dig hjem (2009) - Dokumentarfilm
Forførerens fald  (2008) - Dokumentarfilm
Ambulancen  (2005) Spillefilm
Mellem os (2003) - Kortfilm - Oscar-vinder
Livshunger (2002) - Medvirkende	Tv-serie
Den gode søn (2001) - Kortfilm
Tre på en motorcykel (2001) - Kortfilm
Janes drøm (1999) - Dokumentarfilm
Tempo (1998) - Kortfilm
It's a Game (1998) - Kortfilm
One Year (1997) - Kortfilm
Cirklen (1996) - Kortfilm
Lisas dag (1994) - Kortfilm
A woman in every town (1993) - Kortfilm

Referencer

Eksterne henvisninger 
 

Filminstruktører fra Danmark
Laurits
Goat Simulator

Goat Simulator ("Gede-simulator") er et tredjepersons-actionspil udviklet af Coffee Stain Studios. Det blev udgivet til Microsoft Windows via Steam den 1. april 2014, og det blev udgivet til Mac OS X og Linux den 27. juni 2014. Versioner for iOS og Android blev udgivet den 17. september 2014. En version til Xbox 360 og Xbox One bliver udviklet i samarbejde med Double Eleven og har været under udvikling siden august 2014, og forventes at blive udgivet til april 2015.

Spillet er blevet sammenlignet med skateboardspil af udviklerne, men her kontrollerer spilleren en ged med den hensigt at gøre så meget skade som muligt i en "open-world"-verden, uden nogle videre mål, udover at man har nogle præstationsmål. Spillet var helt igennem baseret på en joke-prototype fra et lille spilfirma. Et forstadie ("early alpha") blev fremvist i YouTube-videoer og blev mødt med spænding og opmærksomhed, hvilket fik dem til at udvikle videre på spillet, så det kunne blive et udgiveligt spil, men stadigvæk med de mange fejl, som kendetegnede selve spillet.

Spillet modtog blandede anmeldelser; nogle anmeldere gav store kommentarer, og nævnte at det er godt med sådan et initiativ til en humoristisk sandbox for at eksperimentere, mens andre kritiserede spillets måde at bruge de sociale medier på at popularisere et ellers simpelt og fejlagtigt produkt. Steam-fællesskabet har dog taget godt imod spillet, og 90 % af anmeldelserne er positive.

Referencer 

Computerspil fra 2014
Windows-spil
Macintosh-spil
IOS-spil
Simulationsspil
Bad Bodenteich

Bad Bodenteich er en kommune i Samtgemeinde Aue i den sydlige del af Landkreis Uelzen i den nordøstlige del af tyske delstat Niedersachsen, og en del af Metropolregion Hamburg. Kommunen har et areal på knap 50 km², og en befolkning på knap 3.800 mennesker.

Geografi 
Bad Bodenteich ligger ved floden Stederau, der er en kildeflod til Ilmenau, og ved Elbe-Seitenkanal.

Inddeling 
Kommunen består ud over hovedbyen Bad Bodenteich af landsbyerne Abbendorf, Bomke, Flinten, Häcklingen, Kuckstorf, Overstedt, Schafwedel og Schostorf.

Eksterne kilder/henvisninger 

 Byens side på Samtgemeindens websted
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken
Labrador (film fra 2011)

Labrador er en dansk film fra 2011 instrueret af Frederikke Aspöck, filmen har Stephanie León og Carsten Bjørnlund i hovedrollerne som Stella og Oskar.

Handling 

Kunstneren Nathan bor tilbagetrukket sammen med sin hund i en hytte på Gotlands stormomsuste kyst, hvor han kan skabe sin kunst i fred. Så kommer hans datter Stella på besøg sammen med sin kæreste Oskar som er journalist. Stella er gravid, og hendes far Nathan gennemskuer hurtigt, at Oskar ikke føler sig tryg ved at skulle til at være far og stifte familie.

Medvirkende 
Carsten Bjørnlund som Oskar	
Jakob Eklund som Nathan	
Stephanie Leon som Stella
Roland Pettersson som Ferry captain

Referencer

Eksterne henvisninger
 

Danske film fra 2011
Dramafilm fra Danmark
Rosita

Rosita er en dansk film fra 2015 instrueret af Frederikke Aspöck, filmen har Mikkel Boe Følsgaard, Jens Albinus og Mercedes Cabral i hovedrollerne.

Handling 

Johannes bor sammen med sin far, enkemanden Ulrik, i en lille fiskerby i den nordlige del af Danmark, de lever et stille, rutinepræget liv og passer jeres jobs i fiskeindustrien. Ulrik savner kærligheden, og arrangerer ankomsten af den unge, smukke filippinske kvinde, Rosita.

Medvirkende 
Mikkel Boe Følsgaard som Johannes
Jens Albinus som Ulrik
Mercedes Cabral som Rosita
Julie Agnete Vang som Maja
Mads Riisom som Allan
Jacob Moth-Poulsen som Jens
Marilou Nadonza som Sandra
Girlie Lou Nielsen som Joy
Anders Brink Madsen som Frank
Carsten Svendsen som Christian
Lise Baastrup Nielsen som Sussi
Niels Ellegaard som Skipper
Ole Dupont som Allans ven
Linda Fallentin som Liselotte

Referencer

Eksterne henvisninger 
 

Danske film fra 2015
Dramafilm fra Danmark
Dansksprogede film